5.10.2022.
HR
Službeni list Europske unije
L 258/299
Sprečavanje i postupanje u slučaju sukoba interesa i transparentnost 14.
prima na znanje postojeće mjere Instituta i njegove stalne napore oko osiguravanja transparentnosti, sprečavanja i postupanja u slučaju sukoba interesa te jamčenja zaštite zviždača; prima na znanje da je Institut na svojim internetskim stranicama objavio izjave o sukobu interesa i životopise članova upravljačkog odbora i višeg rukovodstva;
15.
prima na znanje da je Institut 2019. prijavio jedan slučaj zviždača, u kojemu su primijenjena interna pravila; napominje da politika Instituta o zviždačima još nije usklađena s Direktivom (EU) 2019/1937 Europskog parlamenta i Vijeća (2); poziva Institut da u sljedećoj reviziji politike zajamči njezinu potpunu usklađenost;
16.
prima na znanje, kad je riječ o mjerama poduzetima na temelju razrješnice za 2019., da je Institut 2020. započeo postupak preispitivanja primjene načela dobrog upravljanja u zajednicama znanja i inovacija Instituta;
Unutarnja kontrola 17.
prima na znanje da je, prema izvješću Odjela za unutarnju reviziju Instituta, od 69 preporuka obuhvaćenih naknadnom revizijom, 28 otvorenih preporuka zaključeno, za sedam otvorenih preporuka smanjena je razina hitnosti, a jedna otvorena preporuka u vezi s upravljanjem pristupom IT-u unaprijeđena je u kritičnu nakon revizije IT-a iz 2016.; poziva Institut da u svojoj procjeni sustava unutarnje kontrole razmotri taj kritični rizik kao moguću slabost u načelu 11.;
18.
napominje da ni u jednoj komponenti sustava unutarnje kontrole Instituta nisu pronađeni veći nedostaci koji bi mogli ugroziti postizanje operativnih, financijskih ili kontrolnih ciljeva i spriječiti direktora da potpiše svoju izjavu o jamstvu; napominje, međutim, da su potrebna dodatna poboljšanja u pogledu načela 12. i 17. koja pripadaju kategoriji 2., posebno kad je riječ o smanjenju kašnjenja planiranim tempom provedbe otvorenih preporuka i skraćivanju vremena komunikacije o korektivnim mjerama poduzetima 2020.;
Odgovor na pandemiju bolesti COVID-19 i kontinuitet poslovanja 19.
napominje da je upravljački odbor Instituta u svibnju 2020.
odlučio izdvojiti 60 milijuna EUR nedodijeljenih sredstava Instituta za dodatnu potporu studentima, poduzetnicima i inovatorima pogođenima globalnim širenjem pandemije bolesti COVID-19; napominje da je Institut svojom inicijativom za odgovor na krize pružio potporu novim projektima i pothvatima u cilju odgovora na pandemiju bolesti COVID-19 uz pomoć instrumenata za potporu pothvatima s velikim učinkom i potencijalom rasta, rastućim poduzećima te malim i srednjim poduzećima, kao i projektima odgovora na pandemiju, u okviru kojih su osmišljeni i provedeni kratkoročni projekti inovativnih i izravnih odgovora na pandemiju bolesti COVID-19;
Ostale napomene 20.
pozdravlja napor koji je Institut uložio u to da 2020.
nastavi poboljšavati svoju prisutnost na društvenim mrežama i svoju strategiju za održivi razvoj;
21.
prima na znanje postupak provedbe opće politike informacijske sigurnosti Instituta, uključujući aspekte kibersigurnosti koji se odnose na informacijske i komunikacijske tehnologije; napominje da je dosad glavni ishod smjernica i provedbe tog programa taj da Institut nije prijavio nikakve incidente povezane s kibersigurnošću;
22.
podsjeća na važnost povećanja digitalizacije Instituta u pogledu unutarnjeg djelovanja i upravljanja, ali i kako bi se ubrzala digitalizacija postupaka; ističe da Institut i dalje treba biti proaktivan u tom pogledu kako bi se pod svaku cijenu izbjegao digitalni jaz među agencijama; međutim, skreće pozornost na potrebu za poduzimanjem svih potrebnih sigurnosnih mjera kako bi se izbjegao rizik za sigurnost obrađenih informacija na internetu; poziva Institut da ubrza razvoj svoje politike kibersigurnosti i da nakon njezina dovršetka o tome obavijesti tijelo nadležno za davanje razrješnice;
(2) Direktiva (EU) 2019/1937 Europskog parlamenta i Vijeća od 23. listopada 2019. o zaštiti osoba koje prijavljuju povrede prava Unije (SL L 305, 26.11.2019., str. 17.).